## ΒΑΣΙΛΗΣ ΠΑΠΑΘΕΟΔΩΡΟΥ

## Βιογραφικά στοιχεία

** Ο Βασίλης Παπαθεοδώρου γεννήθηκε το 1967 στην Αθήνα. Τελείωσε τη Γερμανική Σχολή Αθηνών και σπούδασε μεταλλουργός και χημικός μηχανικός στο ΕΜΠ, ενώ έκανε μεταπτυχιακά στη Διοίκηση Επιχειρήσεων. Έξι από τα νεανικά και εφηβικά μυθιστορήματά του (*Το μήνυμα*, *Οι Εννέα Καίσαρες*, *Χνότα στο τζάμι*, *Στη διαπασών*, *Το μεγάλο ταξίδι της κινέζικης πάπιας*, *Ιπτάμενες σελίδες*) διδάσκονται στο Πανεπιστήμιο Αιγαίου, στο Τμήμα Δημοτικής Εκπαίδευσης, σε μετεκπαιδευόμενους δασκάλους, και τέσσερα από αυτά (*Το μεγάλο ταξίδι της κινέζικης πάπιας*, *Μια αστεία επιδημία*, *Ιπτάμενες σελίδες*, *Η λευκή απεργία των ροζ φλαμίνγκο*) έχουν μεταφραστεί στα τουρκικά από τις εκδόσεις Kelime Ya yιnlarι.**

**Για τα βιβλία του *Χνότα στο τζάμι*και *Στη διαπασών*έχει τιμηθεί δύο φορές με το Κρατικό Βραβείο Παιδικής Λογοτεχνίας (2008, 2010) και δύο φορές με το Βραβείο του περιοδικού *Διαβάζω*(2008, 2010), ενώ δύο ακόμα μυθιστορήματά του, *Οι άρχοντες των σκουπιδιών*και *Ναι, Βιρτζίνια, υπάρχει Άγιος Βασίλης!*, έχουν κερδίσει το Βραβείο του ηλεκτρονικού περιοδικού *Ο Αναγνώστης*(2013 και 2014 αντίστοιχα).**

**Υπήρξε, επίσης, άλλες πέντε φορές υποψήφιος για το Κρατικό Βραβείο Παιδικής και Εφηβικής Λογοτεχνίας. To 2015 τιμήθηκε με το Βραβείο Κοινού Public για το βιβλίο *Το ημερολόγιο ενός δειλού*, ενώ το 2018 το *Μα γιατί μου φταίνε όλα;! (Το βιβλίο της γκρίνιας)*απέσπασε το Βραβείο Κοινού στα Ελληνικά Βραβεία Κόμικς. Επίσης έχει αποσπάσει άλλα οκτώ λογοτεχνικά βραβεία για διάφορα έργα του από τον Κύκλο Ελληνικού Παιδικού Βιβλίου, τη Γυναικεία Λογοτεχνική Συντροφιά και τον Κυπριακό Σύνδεσμο Παιδικού και Νεανικού Βιβλίου. Τρία από τα μυθιστορήματά του έχουν συμπεριληφθεί στους ετήσιους καταλόγους White Ravens, της Διεθνούς Βιβλιοθήκης Νεότητας Μονάχου, με τα διακόσια καλύτερα βιβλία παγκοσμίως.**

**Έχει διατελέσει μέλος σε κριτικές επιτροπές των Κρατικών Βραβείων, του ηλεκτρονικού περιοδικού *Ο Αναγνώστης*, του Κύκλου Ελληνικού Παιδικού Βιβλίου και της Γυναικείας Λογοτεχνικής Συντροφιάς.**

**Είναι επισκέπτης εισηγητής στο μεταπτυχιακό πρόγραμμα δημιουργικής γραφής του Πανεπιστημίου Δυτικής Μακεδονίας και έχει συνεργαστεί με το Παιδαγωγικό Ινστιτούτο Κύπρου και το Πανεπιστήμιο Frederick.**

## <https://el-gr.facebook.com/BasilesPapatheodorou>

.

*«Η ενασχόλησή μου με το γράψιμο άρχισε το 1996, τυχαία θα έλεγα. Είδα την προκήρυξη για το διαγωνισμό της****Γυναικείας Λογοτεχνικής Συντροφιάς****και αποφάσισα να δοκιμάσω την τύχη μου, χωρίς να περιμένω κάτι ιδιαίτερο. Η****βράβευση****του βιβλίου «****Σχολική Παράσταση****», το 1996, και αργότερα του «****Άλφα****», το 1998, μου έδωσε θάρρος να συνεχίσω καθώς και ένα νέο ενδιαφέρον για ασχολία. Τα βιβλία μου μιλούν για μένα, ενώ ξέρω ότι ούτε αυτό συμβαίνει 100%, καθώς κάθε βιβλίο είναι προϊόν μιας συγκεκριμένης φάσης της ζωής, μιας ιδέας και μιας ανάγκης. Γι΄ αυτό το πιο τίμιο είναι να σας αφήσω να κάνετε την περιήγηση μόνοι σας, χωρίς άλλες περιττές κουβέντες. Κι αυτό θα κάνω!»*

## <https://juvenilebooks.gr/>



**Βραβείο Λογοτεχνικού Βιβλίου για Μεγάλα Παιδιά - Περιοδικό "Διαβάζω"**

**Κρατικό Βραβείο Παιδικού Λογοτεχνικού Βιβλίου[2008]**

*Σε μια πανικόβλητη πόλη, που ζει και κινείται υπό την απειλή τρομοκρατικων χτυπημάτων, οπού οι πάντες και τα πάντα παρακολουθούνται από τις Αρχές με κάμερες και οπού η πραγματικότητα αρκετά συχνά δεν είναι αυτή που δείχνει, ο δεκαεννιάχρονος φοιτητής Άλεκ βιντεοσκοπεί άθελά του την δολοφονία ενός συμφοιτητή του από τις Αρχές. Η Σιμόν, η αινιγματική συμφοιτήτριά του που βρίσκεται μαζί του εκείνη τη στιγμή, εξαφανίζεται χωρίς να αφήσει ίχνη.Το βίντεο του Άλεκ εκθέτει τις Αρχές, οι οποίες αναζητούν αυτόν που το τράβηξε.Ο πατέρας του Άλεκ, που εργάζεται στην εταιρεία τηλεπικοινωνιών της πόλης, ανακαλύπτει συμπτωματικά τι συμβαίνει. Για πρώτη φορά στη ζωή του αναρωτιέται για το τί πρέπει να κάνει.Ποια είναι η αλήθεια; Ποιος είναι ο «εχθρός»; Ποιος βρίσκεται πίσω από όλες αυτές τις ενέργειες που σκορπούν τρόμο;Μήπως η στάση της Ρόζας, της μικρής αδεφής του Άλεκ, είναι η μόνη που γεννά μια ελπίδα;Ένα νεανικό μυθιστόρημα, επίκαιρο όσο ποτέ. Μέσα από σασπένς και συνεχείς ανατροπές, ο αναγνώστης προσπαθεί και αυτός μαζί με τον ήρωα να αναζητήσει την αλήθεια. Και παρ’όλο που νιώθει να παρακολουθείται και βιώνει διαρκώς μια ατμόσφαιρα φόβου, ίσως τελικά να τη βρει...*


**ΟΡΙΣΜΕΝΑ ΗΛΕΚΤΡΟΝΙΚΑ ΒΙΒΛΙΑ ΤΟΥ ΣΥΓΓΡΑΦΕΑ ΠΟΥ ΔΙΑΤΙΘΕΝΤΑΙ ΔΩΡΕΑΝ**

**Βραβείο Λογοτεχνικού Βιβλίου για Μεγάλα Παιδιά - Περιοδικό "Διαβάζω"**

**Κρατικό Βραβείο Παιδικού Λογοτεχνικού Βιβλίου[2008]**

## *Στη διαπασώνΟ Θανάσης αγαπά το μίσος. Επίσης τρελαίνεται για τη μουσική, αλλά εκνευρίζεται με τους καθηγητές του, τους ξένους και τ’ αδέλφια του. Δέρνει τους συμμαθητές του, μαλώνει με τον πατριό του, εγκαταλείπει το σπίτι του, μπλέκεται σε ρατσιστικές οργανώσεις. Προτιμά τη βία, και ό,τι κάνει το βρίσκει σωστό. Βγάζει γλώσσα στη ζωή και τη μουντζώνει. Τι θα γίνει όμως όταν και η ζωή αποφασίσει να του βγάλει τη γλώσσα; Όταν ο ίδιος καταλάβει ότι εκείνο που μισεί περισσότερο είναι το είδωλό του στον καθρέφτη;*

*Το Στη διαπασών είναι ένα νεανικό μυθιστόρημα, μελωδικό όσο και η μουσική, σκληρό όσο και η εφηβεία. Μιλά γι’ αυτούς που αισθάνονται νικητές, ενώ οι άλλοι τούς θεωρούν χαμένους, ή γι’ αυτούς που βλέπουν τον εαυτό τους σαν λούζερ, αλλά θέλουν να γίνουν νικητές. Αφορά τελικά και όλους εκείνους που κάποια στιγμή καταλαβαίνουν ότι το ίδιο πράγμα που τους «αρρωσταίνει» είναι συγχρόνως η ίδια τους η γιατρειά. Κυρίως, όμως, είναι ένα βιβλίο για τους νέους που δεν αρκούνται μόνο στο να φαντάζονται τη ζωή τους μέσα από τα τραγούδια που ακούν, αλλά πατάνε το stop, βγάζουν τα ακουστικά και αποφασίζουν να τη ζήσουν. (Από την παρουσίαση στο οπισθόφυλλο του βιβλίου)*

*Ο Νίκος και ο Θοδωρής. Ο θύτης και το θύμα. Το χτες και το σήμερα. Με φόντο ένα ιδιωτικό σχολείο ξετυλίγονται δυο προσωπικές αφηγήσεις νίκης και ήττας, χαράς και απόγνωσης, που διασταυρώνονται καθημερινά σε μια βάναυση ιστορία κακοποίησης, σ’ ένα διαρκή βασανισμό. Το bullying. Συμμαθητές και φίλοι, οικογένειες και καθηγητές γίνονται αργά ή γρήγορα μάρτυρες ακραίων συμπεριφορών. Ποιος θα αντιδράσει, πότε και πώς; Υπάρχει τρόπος διαφυγής από αυτή την κατάσταση; Και ποιοι τελικά ευθύνονται για τη διαιώνισή της;  
Το νεανικό μυθιστόρημα του Βασίλη Παπαθεοδώρου Το ημερολόγιο ενός δειλού σκιαγραφεί με τον πιο παραστατικό τρόπο καθημερινές καταστάσεις τις οποίες βιώνουν όλο και περισσότερα παιδιά. Πρόκειται για μια κατάδυση στην ψυχολογία των εφήβων, μια εξερεύνηση των πιο σκοτεινών πτυχών του μυαλού τους και των συμπεριφορών τους.  
Ένα μυθιστόρημα γραμμένο με χιούμορ και πίκρα, που περιγράφει όνειρα και προδοσία, φιλίες κι εγκατάλειψη, αποδοχή και περιθωριοποίηση.  
Ένα βιβλίο που μιλά για όσα όλοι μας έχουμε νιώσει και σκεφτεί, αλλά ντρεπόμαστε να τα ομολογήσουμε. (Από την παρουσίαση στο οπισθόφυλλο του βιβλίου)*

**Βραβείο *Εφηβική λογοτεχνία* στα Βραβεία Βιβλίου Public 2015**


«Πάντα είχα στο μυαλό μου να γράψω ένα βιβλίο γύρω από το bullying και συνέχεια το ανέβαλλα. Η αφορμή δόθηκε σε μια επίσκεψή μου σε σχολείο, όταν είδα μια παρέα τεσσάρων μαθητών να πειράζει έναν συμμαθητή τους. Ένιωσα την ντροπή του και είδα πως ήταν έτοιμος να κλάψει. Του μίλησα στο τέλος με όχι μόνο να τον κάνω να νιώσει καλύτερα, αλλά να του πω ότι κι εγώ κατά το παρελθόν, στα μαθητικά μου χρόνια, υπήρξα θύμα. Και το ξεπέρασα. Από εκείνη τη στιγμή καρφώθηκε στο μυαλό μου η ιδέα, ήθελα να γραφτεί το δυνατόν συντομότερο. Ήταν ένα πρόβλημα που το είχα απωθήσει στη σκέψη μου, αλλά όλα αυτά τα χρόνια είχε θεριέψει. Κάποια από τα γεγονότα του βιβλίου είναι αληθινά, είναι δικά μου, είναι φίλων μου, είναι από παιδιά γνωστών μου. Κάποια άλλα πιστεύω ότι δεν απέχουν πολύ από την πραγματικότητα. «Το ημερολόγιο ενός δειλού» θεωρώ πως είναι το πιο αληθινό μου βιβλίο κι αυτό οφείλεται όχι τόσο στην πρωτοπρόσωπη αφήγηση, αλλά στα γεγονότα. Γιατί τα περισσότερα είναι βιωμένα, είτε από μένα, είτε από άλλους."  Βασίλης Παπαθεοδώρου

## https://webstorage.public.gr/ProductImages/0098670/9789600336979-200-0098670.jpg

*Όταν δύο γειτονικά και ανταγωνιστικά σχολεία αποφασίζουν να συνεργαστούν για να λάβουν μέρος σε ένα διεθνή διαγωνισμό με βάση το Internet, κανείς δεν μπορεί να φανταστεί ότι τα παράξενα και μυστηριώδη γεγονότα που συμβαίνουν και στρέφονται κατά των μαθητών κάθε άλλο παρά συμπτωματικά είναι. Περιστατικά που πέφτουν στην αντίληψη μόνο ενός από τους μαθητές, του Μιχάλη, ο οποίος και αναλαμβάνει να ρίξει φως στην υπόθεση. Με τη βοήθεια δύο συμμαθητών του, του Αντρέα και της Νίκης, θα προσπαθήσει να εξιχνιάσει το τι ή ποιος κρύβεται πίσω από όλα αυτά και αν έχουν βάση οι υποψίες του. Οι τρεις συμμαθητές μπλέκουν έτσι σε ένα "παιχνίδι", όπου οι ύποπτοι εναλλάσσονται συνεχώς και οι ίδιοι προσπαθούν ταυτόχρονα να προστατέψουν τους εαυτούς τους και να γίνουν πιστευτοί.*

*Ένα αστυνομικό μυθιστόρημα με πολλή δράση και μυστήριο πάνω στη χρήση των υπολογιστών και των νέων τεχνολογιών. Μια ιστορία που αποκαλύπτει πως όλα τα πράγματα έχουν δύο όψεις: Μια φωτεινή και μια πιο σκοτεινή -εκεί ίσως που παραμονεύουν οι Εννέα Καίσαρες*.

*(Από την παρουσίαση στο οπισθόφυλλο του βιβλίου)*

*Tο 2073, ο Kόσμο, ένα δεκαεφτάχρονο αγόρι που στην καθημερινή του ζωή είναι απόλυτα εξαρτημένο από τον υπολογιστή του –όπως άλλωστε και όλοι οι άνθρωποι εκείνης της εποχής– λαμβάνει μια μέρα ένα μήνυμα από ένα άγνωστο κορίτσι που κινδυνεύει. O Kόσμο φοβάται για τις επιπτώσεις που θα έχει αυτή η λήψη μηνυμάτων στον υπολογιστή του και, γνωρίζοντας πως δεν υπάρχει άλλος τρόπος για να σταματήσει την καταστροφή των προγραμμάτων του, αποφασίζει με ένα φίλο του να κάνουν ένα μεγάλο ταξίδι μέχρι το σπίτι του άγνωστου κοριτσιού. Kατά τη διάρκεια του ταξιδιού τους μαθαίνουν τι είναι πραγματικά η ζωή και η φύση. Όταν φτάνουν όμως στο μικρό χωριό της κοπέλας, συνειδητοποιούν ότι βρίσκονται στο κέντρο μιας συνωμοσίας σχεδιασμένης από την Παγκόσμια Kυβέρνηση και ότι αυτοί είναι οι μόνοι που γνωρίζουν το μεγάλο μυστικό. Mπορούν να σώσουν τη Γη;*

*(Από την παρουσίαση στο οπισθόφυλλο του βιβλίου)*

**

*Ένας κόσμος και μια κοινωνία που αποσυντίθενται με ταχύτατους ρυθμούς. Ανεργία, οικονομική κρίση, εγκληματικότητα, καταστροφή του περιβάλλοντος, προπηλακισμοί πολιτικών, άνθρωποι που τρώνε σκουπίδια, άστεγοι… Μέχρι που έρχεται τελικά η Ώρα Μηδέν και γίνεται η μεγάλη έκρηξη, καθώς το ρολόι της Ιστορίας αρχίζει να τρέχει προς τα πίσω. Ένα κορίτσι, τρεις πληρωμένοι δολοφόνοι, μια ομάδα επιστημόνων, ένας πολιτικός και η οικογένειά του διασχίζουν όλη τη χώρα κι όλες τις εποχές, σε ένα ανθρωποκυνηγητό χωρίς έλεος*

*. Σε ένα περιβάλλον που αλλάζει από μέρα σε μέρα, όπου κάποιοι θα προσπαθήσουν να μείνουν ίδιοι, ενώ κάποιοι άλλοι να ανακαλύψουν ποιοι πραγματικά είναι.*

*Ένα νεανικό μυθιστόρημα από τον Βασίλη Παπαθεοδώρου, γραμμένο με κινηματογραφική δράση και συνεχείς ανατροπές. Ένα επίκαιρο βιβλίο, που αποδεικνύει πως τα όρια μεταξύ φαντασίας και πραγματικότητας, ανθρωπιάς και αποκτήνωσης, αξιοπρέπειας και υποταγής, τα χωρίζει τελικά μια πολύ λεπτή γραμμή.* *(Από την παρουσίαση στο οπισθόφυλλο του βιβλίου)*

ΚΑΛΗ ΑΝΑΓΝΩΣΗ!

Η καθηγήτρια

Πεντεδέκα Αλίκη

